Document ID: 32005R0359

UREDBA KOMISIJE (ES) št. 359/2005
z dne 2. marca 2005
o spremembi Uredbe (ES) št. 94/2002 o določitvi podrobnih pravil za uporabo Uredbe Sveta (ES) št. 2826/2000 o informacijskih in promocijskih ukrepih za kmetijske proizvode na notranjem trgu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2826/2000 z dne 19. decembra 2000 o akcijah informiranja in promocije za kmetijske proizvode na notranjem trgu (1) in zlasti člena 12 Uredbe,
ob upoštevanju naslednjega:
(1)
V skladu s členom 7 Uredbe (ES) št. 2826/2000, če ni programov informiranja iz člena 2(c) navedene uredbe, ki bi jih predstavile strokovne ali medstrokovne organizacije, izdela vsaka zainteresirana država članica svojo specifikacijo in izbere izvedbeni organ za programe, za katere prevzema delno financiranje.
(2)
Datumi za predložitev programov, ki so jih države članice vpeljale v skladu s členom 7 Uredbe (ES) št. 2826/2000, so določeni v členu 8 Uredbe Komisije (ES) št. 94/2002 (2). Uskladiti jih je treba z datumi iz člena 7(1) Uredbe (ES) št. 94/2002, določenimi za predložitev programov, ki so jih predlagale strokovne ali medstrokovne organizacije.
(3)
Datume, določene za odločitev Komisije glede programov iz člena 7 Uredbe (ES) št. 2826/2000, je treba uskladiti z datumi iz člena 7(3) Uredbe (ES) št. 94/2002, določenimi za odločitve Komisije glede programov, ki so jih predlagale strokovne ali medstrokovne organizacije. Te odločitve je treba sprejeti v skladu s členom 6(4) Uredbe (ES) št. 2826/2000.
(4)
Uredbo (ES) št. 94/2002 je treba zato ustrezno spremeniti.
(5)
Ukrepi, predvideni s to uredbo, so v skladu z mnenjem, danim na zasedanju Skupnega upravljalnega odbora za promocijo kmetijskih proizvodov -
SPREJELA NASLEDNJO UREDBO:
Člen 1
Uredba (ES) št. 94/2002 se spremeni:
1.
Člen 7(3) se spremeni:
(a)
prvi pododstavek se nadomesti z naslednjim besedilom:
„Po pregledu spremenjenih programov iz tretjega pododstavka člena 6(3) Uredbe (ES) št. 2826/2000 Komisija najpozneje do 31. maja in 15. decembra odloči, katere programe lahko sofinancira s sredstvi iz okvirnih proračunov iz Priloge III k tej uredbi, v skladu s postopkom iz člena 13(2) Uredbe (ES) št. 2826/2000.“;
(b)
prvi stavek drugega pododstavka se črta.
2.
Člen 8 se nadomesti z naslednjim besedilom:
„Člen 8
Kadar se uporablja člen 7 Uredbe (ES) št. 2826/2000, se začasni seznami programov sporočijo Komisiji najpozneje do 15. marca in 30. septembra vsako leto.
Komisija odloči, katere programe bo sofinancirala s sredstvi iz okvirnih proračunov iz Priloge III k tej uredbi najpozneje do 31. maja in 15. decembra istega leta, v skladu s postopkom iz člena 13(2) Uredbe (ES) št. 2826/2000.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. marca 2005

Labels: 3
15
6